stanford-oval/wikipedia huggingface dataset:
ฉันต้องคิดถึงเธอแบบไหน

| "ฉันต้องคิดถึงเธอแบบไหน (CLOUDY)" |
| --- | --- |

เพลงโดยวรันธร เปานิล
วางจำหน่าย: 9 กุมภาพันธ์ พ.ศ. 2560
แนวเพลง: อิเล็กทรอนิกส์ ซินธ์ป็อป
ความยาว: 4:33
ค่ายเพลง: บ็อกซ์มิวสิก ในมิวสิกมูฟเอนเตอร์เทนเมนต์
ผู้ประพันธ์เพลง:  เพิ่มศักดิ์ พิสิษฐ์สังฆการ  สุดเขต จึงเจริญ  อนันต์ ดาบเพ็ชรธิกรณ์ 
โปรดิวเซอร์: เพิ่มศักดิ์ พิสิษฐ์สังฆการ

มิวสิกวิดีโอ
"ฉันต้องคิดถึงเธอแบบไหน (CLOUDY)" ที่ยูทูบ
 
"ฉันต้องคิดถึงเธอแบบไหน" (อังกฤษ: CLOUDY) เป็นซิงเกิลเพลงของวรันธร เปานิล ผู้ประพันธ์คำร้องและทำนอง คือ เพิ่มศักดิ์ พิสิษฐ์สังฆการ สุดเขต จึงเจริญ และอนันต์ ดาบเพ็ชรธิกรณ์ ผู้เรียบเรียง คือ เพิ่มศักดิ์ พิศิษฐ์สังฆการ เพลงนี้ออกจำหน่ายในวันที่ 16 มีนาคม พ.ศ. 2560
จุดเด่นของดนตรีในเพลงนี้ คือ เสียงซินธิไซเซอร์ กับเมโลดี้อย่างเพลงป๊อป ที่ทำให้นึกถึงเพลงช้าที่ฮิตมากมายในยุคปลายทศวรรษที่ 90s ไล่มาจนถึงยุคต้นทศวรรษที่ 2000s
เนื้อหาของเพลงนี้ กล่าวถึงเรื่องราวของคน 2 คนที่ไม่ชัดเจนในความสัมพันธ์จนเกิดความรู้สึกสับสนในสถานะ พร้อมคำถามที่ว่าระหว่างเรานั้นคืออะไรกันแน่ โดยเฉพาะในท่อนฮุกที่ร้องว่า "แค่คนรู้จัก หรือคนรู้ใจ" จะบาดจิตใจสำหรับคนที่กำลังตกอยู่ในสถานการณ์แบบนี้ได้ไม่ยาก
ผู้กำกับมิวสิกวิดีโอเพลงนี้ คือ คงเดช จาตุรันต์รัศมี ซึ่งเคยทำงานกับวรันธรในภาพยนตร์เรื่อง Snap แค่...ได้คิดถึง
ชาร์ต

| ชาร์ต (พ> ศ. 2560) | อันดับสูงสุด |
| --- | --- |
ไอทูนส์สโตร์ไทยแลนด์ ท็อปชาร์ต: 10
แคตเรดิโอ ชาร์ตท็อป 30: 1
JOOX Top 100 Chart: 23
JOOX Top Top 50 Thai Indie Chart: 3
Top Chart : Live Fm 104.25 Chiangmai: 10
อีเอฟเอ็ม ชาร์ต 94 ท็อป แอรเพลย์: 3
ฉางเอ๋อ 2

| ฉางเอ๋อ 2 |
| --- | --- |

COSPAR ID: 2010-050A
SATCAT no.: 37174
 
 
ฉางเอ๋อ 2 (จีนตัวย่อ: 嫦娥二号; จีนตัวเต็ม: 嫦娥二號; พินอิน: Cháng'é Èr Hào; {อังกฤษ: Chang'e 2) เป็นยานสำรวจดวงจันทร์ไม่มีคนบังคับของจีนซึ่งถูกส่งขึ้นสู่อวกาศเมื่อวันที่ 1 ตุลาคม พ.ศ. 2553 มันเป็นยานสำรวจดวงจันทร์ลำที่สองของจีน ซึ่งเป็นส่วนหนึ่งของโครงการสำรวจดวงจันทร์ของจีนระยะแรก ตัวยานจะเริ่มทำการวิจัยที่วงโคจรระยะ 100 กิโลเมตรจากพื้นผิวดวงจันทร์เพื่อเตรียมการลงจอดอย่างนิ่มนวลของฉางเอ๋อ 3 ฉางเอ๋อ 2 มีลักษณะคล้ายกับฉางเอ๋อ 1 โดยมีการปรับปรุงให้ดีขึ้นบางประการ รวมไปถึงกล้องที่มีคุณภาพดีขึ้นและมีความละเอียดหนึ่งเมตร ชื่อ "ชางเกอ" มาจากพระนามเทพีแห่งดวงจันทร์ในตำนานของจีน ค่าใช้จ่ายทั้งหมดของฉางเอ๋อ 2 ประมาณไว้ที่ 900 ล้านหยวน
งูหลามบอล

| งูหลามบอล |
| --- | --- |

สถานะการอนุรักษ์
 ใกล้ถูกคุกคาม  (IUCN 3.1)
CITES Appendix II (CITES)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลื้อยคลาน Reptilia
อันดับ:: กิ้งก่าและงู Squamata
อันดับย่อย:: Serpentes Serpentes
วงศ์:: วงศ์งูเหลือม Pythonidae
สกุล:: Python Python (Shaw, 1802)
สปีชีส์:: Python regius
ชื่อทวินาม
Python regius (Shaw, 1802)


แผนที่การกระจายพันธุ์ของงูหลามบอล
ชื่อพ้อง
 Boa regia Shaw, 1802  Cenchris regia Gray, 1831  Python bellii Gray, 1842  Hortulia regia Gray, 1849
งูหลามบอล หรือที่นิยมเรียกว่า บอลไพธอน (อังกฤษ: ball python; ชื่อวิทยาศาสตร์: Python regius) เป็นงูเหลือมชนิดหนึ่งที่อาศัยอยู่ในทุ่งหญ้า ไม้พุ่ม และป่าเปิดที่แอฟริกาตะวันตกถึงแอฟริกากลาง ถือเป็นงูเหลือมแอฟริกันไม่มีพิษที่มีขนาดเล็กที่สุด โดยมีความยาวสูงสุดที่ 182 ซm (5.97 ft) ส่วนชื่อ "บอลไพธอน" สื่อถึงแนวโน้มที่งูหลามจะขดตัวเป็นลูกบอลเมื่อเกิดความเครียดหรือทำให้ตกใจ
ข้อมูลทั่วไป

มีถิ่นกำเนิดในทวีปแอฟริกา  โดยพบตั้งแต่แอฟริกากลางไปจนถึงแอฟริกาตะวันตก โดยปกติแล้วงูหลามบอลมักจะใช้ชีวิตอยู่บนพื้นดินมากกว่าอยู่บนต้นไม้  แต่ก็พบบ่อยครั้งที่พบงูหลามบอลอยู่บนต้นไม้ได้เช่นกัน ลักษณะทั่วไป งูหลามบอลจัดเป็นงูขนาดกลาง มีรูปร่างค่อนข้างอ้วน ป้อม สั้น ขนาดโดยทั่วไปแล้วมักจะไม่เกิน 1.2 เมตร ลำตัวอาจมีสีน้ำตาลอ่อนไปจนถึงสีเหลืองสด ตัดกับลวดลายสีดำทั่วทั้งตัว โดยงูแต่ละตัวจะมีลวดลายไม่ซ้ำกัน
อุปนิสัย งูหลามบอลเป็นงูที่มีนิสัยไม่ดุร้ายก้าวร้าว เมื่อพบกับศัตรูจะขดตัวกลมคล้ายลูกบอล จึงเป็นที่มาของชื่อ  และอาหารจะกินแต่เฉพาะหนูและสัตว์ฟันแทะเท่านั้น ซึ่งแตกต่างจากงูหลาม งูเหลือม ชนิดอื่น ๆ การแพร่พันธุ์ จะกระทำในฤดูใบไม้ผลิ หรือหลังจากฤดูหนาว โดยมักเป็นช่วงปลายปี โดยตัวผู้จะเลื้อยคลอเคลียกับตัวเมียไปทางด้านข้าง ใช้หางเขี่ยคลอเคลียไปบนหลังตัวเมีย มีการใช้เทคนิค นวดตัวเมียโดยใช้สเปอร์และปลายหาง เมื่อเป็นที่ถูกใจตัวเมียจะม้วนหางขึ้นเพื่อให้ตัวผู้ได้ผสมพันธุ์  จากนั้น 1-4 เดือนต่อมา ตัวเมียจะออกไข่ ประมาณ 5-8 ฟอง ในการกกไข่ ตัวเมียทำหน้าที่เพียงป้องกันไข่ ไม่ได้ใช้การสั่นของกล้ามเนื้อเพื่อกระตุ้นไข่หรือให้ความอบอุ่น ในขณะที่เป็นลูกงูนั้น การลอกคราบจะถี่มากช่วงปีแรกเฉลี่ยเดือนละครั้ง
จากอุปนิสัยที่ไม่ดุร้ายและสีสันลวดลายที่สวยงาม ทำให้งูหลามบอลเป็นสัตว์เลี้ยงที่ได้รับความนิยมเป็นอันดับต้น ๆ ชนิดหนึ่งของผู้ที่ชื่นชอบสัตว์เลื้อยคลาน โดยสามารถเลี้ยงได้ในตู้กระจกหรือกล่องพลาสติก อีกทั้งสามารถเพาะขยายพันธุ์ในที่เลี้ยงได้เพื่อให้ได้ลวดลายสีสันที่แตกต่างแปลกออกไปด้วยหลักของสัณฐานวิทยา ซึ่งงูตัวที่มีสีสันหรือลวดลายสวยงามแตกต่างไปจากตัวอื่นทั่วไป จะมีสนราคาแพงกว่าปกติมาก
เทพปกรณัมกรีก

งูหลามบอลได้ถูกกล่าวถึงในเทพปกรณัมกรีกไว้ว่า เมื่อ มหาเทพซูสได้มีจิตปฏิพัทธ์ต่อ นางเลโต ทำให้ เทพีฮีรา มเหสีเอกเกิดความหึงหวงจึงกลั่นแกล้งด้วยการส่ง งูหลามบอลที่เลี้ยงไว้ไปตามรังควาน นางจึงต้องอุ้มครรภ์หนีซอกซอนไปจนถึง เกาะดีลอส (Delos) โปเซดอน มีความสงสารบันดาลให้เกาะผุดขึ้นในทะเล เพื่อให้นางได้ประสูติ เทพอพอลโล กับ เทพีอาร์เตมิส บนเกาะนั้น ทันทีที่ประสูติจากครรภ์มารดา เทพอพอลโล ก็จับงูหลามบอลฆ่าทิ้งเสีย จึงได้รับการขนานนามว่า ไพธูส (Pytheus) ซึ่งแปลว่า “ผู้สังหารงูหลาม”
ระเบียงภาพ

งูหลามบอลงูหลามที่มีขนาดเล็กที่สุดในโลก
งูหลามบอลสีดำทอง
งูหลามบอลที่มีสีที่หายากที่สุด
งูหลามบอลลายเสือ
งูหลามบอลขาวเผือก
งูหลามบอลในสวนจตุจักร
งูหลามบอลที่อยู่ร่วมกันได้
แหล่งข้อมูลอื่น

"Python regius". ระบบข้อมูลการจำแนกพันธุ์แบบบูรณาการ. สืบค้นเมื่อ 12 September 2007.
Python regius ที่คลังข้อมูลสัตว์เลื้อยคลาน Reptarium.czสืบค้นเมื่อ 12 September 2007
Krishnasamy, Vikram; Stevenson, L.; Koski, L.; Kellis, M.; Schroeder, B.; Sundararajan, M.; Ladd-Wilson, S.; Sampsel, A.; Mannell, M.; Classon, A.; Wagner, D.; Hise, K.; Carleton, H.; Trees, E.; Schlater, L.; Lantz, K.; Nichols, M. (2018). "Exposure to Salmonella". MMWR. Morbidity and Mortality Weekly Report. 67 (19): 562–563. doi:10.15585/mmwr.mm6719a7. PMC 6048943. PMID 29771878.
| --- | --- |
การแยกแยะหน่วยอนุกรมวิธาน:  Wikidata: Q464424  Wikispecies: Python regius  EoL: 1055460  GBIF: 2465380  iNaturalist: 32158  IRMNG: 10947238  ITIS: 634784  IUCN: 177562  NCBI: 51751  Species+: 5467 
| --- | --- |
ฐานข้อมูลการควบคุมรายการหลักฐาน: ประจำชาติ :  เช็กเกีย
ฌอน เคนนิฟฟ์

ฌอน อัลเฟรด เคนนิฟฟ์ (อังกฤษ: Sean Alfred Kenniff) เป็นผู้เข้าแข่งขันในรายการ เซอร์ไวเวอร์ บอร์เนียว ถูกโหวตออกคนที่ 12 เป็นลูกขุนคนที่ 5 ถึงแม้เขาโหวตตามกลุ่มพันธมิตรทากิดั้งเดิม แต่ก็ไม่ได้หมายความว่าเขาจะยอมอยู่ในกลุ่มพันธมิตรนั้น เขาจึงกลายเป็นคนแรกที่ถูกโหวตออกหลังจากสมาชิกปากองคนสุดท้ายออกไป เขาเป็นที่รู้จักในฉายา "ดร.ตัวอักษร" เพราะเขาใช้ตัวอักษรตัวหน้าในการโหวตผู้เข้าแข่งขันบางคนแทนการเขียนชื่อ ปัจจุบันฌอนอายุ 37 ปี เป็นแพทย์รักษาโรคทางด้านระบบประสาท(เขาเข้าแข่งขันเมื่ออายุ 31 ปี)
ฉายา

ฉายา (อังกฤษ: Epithet) หมายถึง ชื่อเล่นหรือคำพรรณนา ประกอบหรือเกิดขึ้นแทนชื่อและสามารถใช้งานได้ทั่วไป เช่น แพลลัสอะธีนา, โฟบัสอะพอลโล, พระเจ้าอัลเฟรดมหาราช และ สุลัยมานผู้เกรียงไกร
ดูเพิ่ม

นามแฝง (alias, pseudonym)
ชื่อเล่น (nickname)
นามปากกา (pen name)
งูแสงอาทิตย์

| งูแสงอาทิตย์ |
| --- | --- |

ภาพวาดงูแสงอาทิตย์
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลื้อยคลาน Reptilia
อันดับ:: กิ้งก่าและงู Squamata
อันดับย่อย:: Serpentes Serpentes
วงศ์:: Xenopeltidae Xenopeltidae
สกุล:: วงศ์งูแสงอาทิตย์ Xenopeltis Reinwardt, 1827
สปีชีส์:: Xenopeltis unicolor
ชื่อทวินาม
Xenopeltis unicolor Reinwardt, 1827

ชื่อพ้อง
 Col[uber]. alvearius  F. Boie, 1826  [Xenopeltis] unicolor  Reinwardt In F. Boie, 1827  [Xenopeltis] concolor  Reinwardt In F. Boie, 1827  Xenopeltis leucocephala  Reinwardt In F. Boie, 1827  Tortrix xenopeltis  Schlegel, 1837  Xenopeltis unicolor  — Cantor, 1847  X[enopeltis]. leucocephalus  — Jan & Sordelli, 1865  Xenopeltis unicolor  — Boulenger, 1893
งูแสงอาทิตย์ (อังกฤษ: Sunbeam snake) เป็นงูไม่มีพิษ  มีลำตัวยาวทรงกระบอก หัวแบนเรียว ตามีขนาดเล็ก ลำตัวมีความยาวประมาณ 120 เซนติเมตร  ลำตัวสีดำถึงสีน้ำตาลเข้ม ส่วนท้องมีสีขาว ส่วนหัวแบนเรียว ตาเล็ก ลักษณะเด่นคือเกล็ดลำตัวเรียบเป็นเงาแวววาบสะดุดตาเมื่อสะท้อนแสงแดด อันเป็นที่มาของชื่อ  พบได้ตั้งแต่ภาคใต้ของจีน และเอเชียตะวันออกเฉียงใต้ โดยไม่มีชนิดย่อย ตัวอย่างต้นแบบแรกพบที่ชวา จัดเป็นงูโบราณจากลักษณะที่ยังคงปอดทั้งสองข้างเอาไว้ ซึ่งงูทั่วไปจะเหลือปอดซ้ายเพียงข้างเดียวเพื่อความสะดวกในการเก็บปอดภายในลำตัวแคบๆ ยาว ๆ มักพบเห็นได้ในพื้นที่ที่มีกิ้งก่า, กบ, หนู และสัตว์มีกระดูกสันหลังอื่น ๆ ซึ่งเป็นอาหาร รวมถึงกินงูด้วยกัน เช่น  ลูกงูเห่าและงูกะปะ เป็นอาหารได้ด้วย เป็นงูที่มีพละกำลังพอสมควร เมื่อพบเหยื่อจะจัดการเหยื่อด้วยการรัดให้หมดแรงและค่อย ๆ กลืนลงไป
มักอาศัยอยู่ใต้ขอนไม้หรือก้อนหินที่เป็นดินร่วนและมีความชื้นเล็กน้อย ยามน้ำท่วมสามารถปีนขึ้นที่สูง เช่น ต้นไม้ หรือขื่อคาบ้านเพื่อหนีน้ำได้
งูแสงอาทิตย์มักถูกเข้าใจผิดว่าเป็นงูพิษร้ายแรง มีความดุร้าย ที่เมื่อถูกกัดแล้วจะตายเมื่อพระอาทิตย์ขึ้น ซึ่งไม่เป็นความจริง แท้จริงแล้วงูแสงอาทิตย์เป็นงูที่เชื่องช้าและไม่มีพิษ เมื่อเผชิญหน้ากับมนุษย์จะไม่แสดงท่าทีดุร้าย แต่จะหมอบอยู่นิ่ง ๆ ทำตัวแบนราบกับพื้น หรือไม่ก็เลื้อยหนีไป อาจจะมีขู่บ้างทำให้ดูคล้ายงูเห่า แต่ไม่กัด
วางไข่ไว้ตามใต้เศษใบไม้แห้งที่ชื้น ๆ เพื่ออาศัยความร้อนจากขบวนการย่อยสลายซากใบไม้ในการฟักไข่ ใช้เวลานานประมาณ 3 เดือน ซึ่งนานพอที่จะให้พัฒนาการของตัวอ่อนในไข่กลายเป็นงูวัยอ่อนได้โดยสมบูรณ์ เมื่อฟักออกมาลูกงูมีลักษณะเหมือนงูตัวเต็มวัยทุกประการ เว้นแต่จะมีรอบคอเป็นสีขาวซึ่งแตกต่างจากงูตัวโตเต็มวัยปัจจุบันเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
รูปภาพ

งูแสงอาทิตย์
ส่วนหัว
ทั้งตัวที่อุทยานแห่งชาติเขาใหญ่
ลูกงู
งูตัวผู้ตัวเต็มวัยในที่เลี้ยง
งูอนาคอนดา

| งูอนาคอนดา |
| --- | --- |

งูอนาคอนดาเหลือง (E. notaeus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Squamata
อันดับย่อย:: Serpentes
วงศ์:: Boidae
วงศ์ย่อย:: Boinae
สกุล:: Eunectes Wagler, 1830

ชนิดต้นแบบ
Eunectes murinus (Linnaeus, 1758)
ชนิด
 4 ชนิด (ดูในเนื้อหา)

แผนที่แสดงการกระจายพันธุ์
งูอนาคอนดา (อังกฤษ: anaconda) หรือ งูโบอาน้ำ (water boa) เป็นชื่อสามัญและสกุลของงูขนาดใหญ่ 4 ชนิดที่อยู่ในวงศ์ย่อย Boinae ในวงศ์ใหญ่ Boidae ใช้ชื่อสกุลว่า Eunectes
อาศัยอยู่ใน หนอง บึง และแม่น้ำในป่าดิบชื้นในทวีปอเมริกาใต้และเกาะตรินิแดด
โดยที่คำว่า Eunectes มาจากภาษากรีกคำว่า Eυνήκτης หมายถึง "ว่ายน้ำได้ดี"
การจำแนก

งูอนาคอนดาโบลิเวีย (Eunectes beniensis) พบเป็นครั้งแรกในโบลิเวีย ได้รับการตั้งชื่อเมื่อปี ค.ศ. 2002 โดย ลุตซ์ เดิร์กเซน และกำลังอยู่ระหว่างการศึกษา
งูอนาคอนดาจุดดำ (Eunectes deschauenseei) พบทางตะวันออกเฉียงเหนือของบราซิล
งูอนาคอนดาเขียว  หรือ งูอนาคอนดาธรรมดา (Eunectes murinus) จัดเป็นชนิดที่ใหญ่ที่สุดและเป็นที่รู้จักกันมากที่สุด โดยมีรายงานว่ามีความยาวถึง 10 เมตร  แต่โดยทั่วไปแล้วจะมีความยาวเฉลี่ย 4.5 เมตร  แม้จะมีความยาวน้อยกว่างูเหลือมซึ่งเป็นงูชนิดที่มีบันทึกว่ายาวที่สุด แต่ก็ยังมีน้ำหนักมากกว่า จัดว่าเป็นงูที่หนักที่สุดในโลกที่ยังดำรงเผ่าพันธุ์อยู่ อาจมีน้ำหนักถึง 250 กิโลกรัม และมีเส้นผ่านศูนย์กลางลำตัวมากกว่า 30 เซนติเมตร ตัวเมียมีขนาดใหญ่กว่าตัวผู้ โดยตัวเมียจะมีความยาวโดยเฉลี่ยอยู่ที่ 6.6-7.8 เมตร ขณะที่ตัวผู้มีความยาวเฉลี่ย 3.6-4.8 เมตร พบทางตอนเหนือของทวีปอเมริกาใต้ อย่างเช่นในเวเนซุเอลา, โคลัมเบีย, บราซิล, เอกวาดอร์, ทางตอนเหนือของโบลิเวีย ทางตะวันออกเฉียงเหนือของเปรู, กายอานา และตรินิแดด แม้ว่าจะเป็นที่สนใจมาก แต่ก็ยังมีข้อมูลเกี่ยวกับงูชนิดนี้อยู่น้อยมาก จนกระทั่งปี ค.ศ. 1992 จึงได้มีการศึกษาในทางชีววิทยาเป็นครั้งแรกในเวเนซุเอลา โดย ดร.เฮซุส ริวาซ
งูอนาคอนดาเหลือง (Eunectes notaeus) มีขนาดโดยเฉลี่ยเมื่อโตเต็มวัยค่อนข้างเล็กกว่างูอนาคอนดาเขียว โดยมีความยาวเพียง 3 เมตร  อาศัยอยู่ทางตอนใต้ของโปลิเวีย, ปารากวัย, อุรุกวัย, ทางตะวันตกของบราซิล และทางตะวันออกเฉียงเหนือของอาร์เจนตินา
Eunectes stirtoni  ค้นพบในลาเวนตา (โคลอมเบีย) สูญพันธุ์ไปแล้วตั้งแต่ยุคไมโอซีนในโคลัมเบีย
ลักษณะทั่วไปและพฤติกรรม

โดยรวมแล้วงูอนาคอนดาที่มีหัวขนาดใหญ่และลำคอหนา ตาและรูจมูกอยู่ที่ส่วนบนของหัว ทำให้สามารถหายใจและมองเห็นเหยื่อในขณะที่อยู่ใต้น้ำได้ ฆ่าเหยื่อโดยใช้ลำตัวบีบรัด เป็นงูที่ไม่มีพิษ แต่ยังมีฟันและขากรรไกรที่แข็งแรงที่ใช้กัดเหยื่อ โดยจะคาบเหยื่อแล้วลากลงไปในน้ำเพื่อให้เหยื่อจมน้ำตาย
ด้วยความที่มีน้ำหนักมากทำให้เมื่ออยู่บนบกงูอนาคอนดาจะเคลื่อนไหวได้ช้าและงุ่มง่ามมาก แต่จะเคลื่อนไหวได้ดีและรวดเร็วผิดกับรูปร่างเมื่ออยู่ในน้ำ ในบางครั้งอาจลอยตัวนิ่ง ๆ อยู่บนผิวน้ำปล่อยให้กระแสน้ำพัดไป
โดยปกติแล้ว จะกินสัตว์จำพวกหนูขนาดใหญ่ เช่น คาปรีบารา รวมถึงสัตว์ขนาดใหญ่อย่างอื่น เช่น สมเสร็จ, กวาง, หมูป่า, ปลา, เต่า, นก, แกะ, สุนัข และสัตว์เลื้อยคลานในน้ำอย่าง จระเข้ไคแมน ส่วนตัวที่ยังไม่โตเต็มที่จะกินหนูขนาดเล็ก, ลูกไก่, กบ และปลา โดยการใช้อวัยวะรับรู้คลื่นความร้อนหรืออินฟราเรดที่เป็นแอ่งบริเวณหน้าผากตรวจจับ  โดยสัญชาตญาณแล้ว เมื่องูอนาคอนดาพบมนุษย์จะหนีไป การตายของมนุษย์ที่เกิดจากงูอนาคอนดาจึงเกิดขึ้นได้ยาก แม้จะเป็นงูขนาดใหญ่และอยู่บนสุดของห่วงโซ่อาหาร  แต่กระนั้นงูอนาคอนดาขนาดเล็กหรือตัวที่อ่อนแอหรือบาดเจ็บก็จะตกเป็นเหยื่อของสัตว์กินเนื้ออย่างอื่นได้ง่าย เช่น เสือจากัวร์, จระเข้ไคแมน, งูอนาคอนดาด้วยกัน หรือ ปลาปิรันยา
งูอนาคอนดาทุกชนิดขยายพันธุ์ด้วยการออกลูกเป็นตัว ครั้งละประมาณ 20-40 ตัว หรือมากกว่านั้น เป็นงูที่นิยมเลี้ยงกันในสวนสัตว์เพื่อการศึกษา และเลี้ยงเพื่อความเพลิดเพลินส่วนตัว
ในวัฒนธรรม

ด้วยความที่งูอนาคอนดาเป็นงูขนาดใหญ่ ทำให้แลดูน่าสะพรึงกลัว ชาวพื้นเมืองอเมริกาใต้จึงให้ความนับถือดุจเทพเจ้า เช่น ชาวแอซเท็ก ให้ความนับถือเทพที่ชื่อว่า "เก็ตซัลโกอาตล์" ที่มีรูปลักษณ์เป็นงูขนาดใหญ่  เป็นเทพเจ้าที่สร้างโลกและมนุษย์ให้เกิดขึ้นมาจากเถ้ากระดูก
นอกจากนี้แล้วยังมีเรื่องเล่าลือถึงงูอนาคอนดาขนาดยักษ์ ที่มีขนาดใหญ่กว่างูอนาคอนดาตามปกติ ซึ่งมีชื่อเรียกในภาษาสเปนว่า "cobra grande" แปลว่า "งูยักษ์" โดยในปี ค.ศ. 1906 พันเอกเพอร์ซี ฟาลเคตต์ ซึ่งเป็นนักสำรวจผู้เขียนแผนที่ป่าอเมซอนได้เขียนลงในบันทึกของเขาว่าเขามีหนังงูที่มีความยาว 62 ฟุต และกล่าวว่า เขาได้สังหารงูตัวนี้ด้วยปืนไรเฟิลด้วยกระสุนขนาด .44 ในกระดูกสันหลังของมัน ซึ่งมันโจมตีใส่เรือของคณะเขา เส้นผ่าศูนย์กลางของลำตัวมันเกินกว่า 12 นิ้ว และอาจจะใหญ่ได้มากกว่านี้ถ้าได้กินอาหารเข้าไป
นอกจากนี้แล้วยังมีความเชื่อของชนพื้นเมืองในป่าดิบชื้นของอเมซอนที่เรียกงูอนาคอนดาขนาดยักษ์ว่า "matatoro" แปลว่า "ตัวกินวัว" โดยมีความยาวกว่า 80 ฟุต
ซึ่งจากความเชื่อและเรื่องเล่าลือนี้ทำให้ในวัฒนธรรมร่วมสมัยเช่น ภาพยนตร์ฮอลลีวู้ดได้สร้างเรื่องเกี่ยวกับงูอนาคอนดายักษ์มาในปี ค.ศ. 1997 คือ Anaconda ซึ่งนำแสดงโดย เจนนิเฟอร์ โลเปซ และจอน วอยต์ และได้มีภาคต่อมาอีกถึง 2 ภาค ในปีหลังจากนี้
แหล่งข้อมูลอื่น

เว็บไซต์องค์กรอนุรักษ์งูอนาคอนดา (อังกฤษ) เก็บถาวร 2019-03-06 ที่ เวย์แบ็กแมชชีน
ข้อมูลที่เกี่ยวข้องกับ Eunectes ที่วิกิสปีชีส์
ฌอน กันน์

| Sean Gunn |
| --- | --- |
Gunn in 2015
เกิด:  (1974-05-22) 22 พฤษภาคม ค.ศ. 1974 (50 ปี) St. Louis, Missouri, U.S.
การศึกษา: DePaul University (BFA)
อาชีพ: Actor
ปีปฏิบัติงาน: 1995–present
คู่สมรส: Natasha Halevi (สมรส 2019)
ญาติ: James Gunn (brother) Matt Gunn (brother) Brian Gunn (brother) Mark Gunn (paternal cousin)
ลายมือชื่อ

ฌอน กันน์ (อังกฤษ: Sean Gunn; เกิด 22 พฤษภาคม พ.ศ. 2517)  เป็นนักแสดงชาวอเมริกัน เขาเป็นที่รู้จักจากบทบาทในฐานะ Kirk Gleason ในซีรีส์ The WB เรื่อง Gilmore Girls (2000–2007) และ Kraglin ในภาพยนตร์จักรวาลภาพยนตร์มาร์เวล เรื่อง Guardians of the Galaxy (2014), Guardians of the Galaxy Vol 2  (2017) และ Avengers: Endgame (2019) เขาเป็นน้องชายของผู้กำกับ เจมส์ กันน์ และมักปรากฏตัวในภาพยนตร์ของพี่ชาย
ฌอน แม็กไกวร์

| ฌอน แม็กไกวร์ |
| --- | --- |
แม็กไกวร์ในเดือนมกราคม ค.ศ. 2015
สารนิเทศภูมิหลัง
เกิด:  (1976-04-18) 18 เมษายน ค.ศ. 1976 (48 ปี) ฌอน มาร์ติน ไมเคิล แม็กไกวร์
คู่สมรส: ทันยา ฟินน์ (สมรส 2012)
อาชีพ: นักแสดง นักร้อง นักแต่งเพลง นักแสดงตลก นักเขียน
ฌอน มาร์ติน ไมเคิล แม็กไกวร์ (อังกฤษ: Sean Martin Michael Maguire) เกิดเมื่อวันที่ 18 เมษายน ค.ศ. 1976 ในอิลฟอร์ด เอสเซกซ์ เป็นนักแสดงและนักร้องชาวอังกฤษ มีชื่อเสียงในปี 1988 ตั้งแต่อายุ 11 ปี กับบท "เทกส์" แรตคิลฟ์ ในดราม่าสำหรับเด็กทางช่องบีบีซีเรื่อง Grange Hill ที่ออกฉายจนถึงปี ค.ศ. 1992 หลังจากนั้นเขารับบทเป็น ไอดาน บรอสแนน ใน EastEnders
เขายังปรากฏในภาพยนตร์หลายเรื่อง เช่นเรื่อง Meet the Spartans หนังล้อเลียนเรื่อง 300 เขามีชื่อเสียงในฐานะนักร้องเช่นกัน มีผลงานสตูดิโออัลบั้ม 2 ชุด (และอีก 1 รวมฮิต) เขาเป็นที่รู้จักในรายการโทรทัศน์อเมริกัน ในบทโดนาแวน บริงก์ ในซิตคอมทางช่องยูพีเอ็น เรื่อง Eve และบทไคล์ เบนโด ซิตคอมทางช่องซีบีเอส เรื่อง The Class
ฉัน, เธอและเกลอแสบนายดูพรี

| ฉัน, เธอและเกลอแสบนายดูพรี |
| --- | --- |
ใบปิดภาพยนตร์ ฉัน, เธอและเกลอแสบนายดูพรี
กำกับ: แอนโทนี รุสโซโจ รุสโซ
เขียนบท: ไมเคิล เลเซีร์
อำนวยการสร้าง: สก็อตต์ สตูเบอร์ แมรี พาเรนต์ โอเวน วิลสัน
นักแสดงนำ:   โอเวน วิลสัน  เคต ฮัดสัน  แม็ตต์ ดิลลอน  เซท โรเกน  อแมนด้า เดทเมอร์  ไมเคิล ดักลาส 
กำกับภาพ: ชาร์ล มินสกี้
ตัดต่อ:   ปีเตอร์ บี. เอลลิส  เดบราห์ นีล-ฟิชเชอร์ 
ดนตรีประกอบ: ทีโอดอร์ ชาไพโร
ผู้จัดจำหน่าย: ยูนิเวอร์แซล พิกเจอส์
วันฉาย:   14 กรกฎาคม ค.ศ. 2006 (2006-07-14) 
ความยาว: 109 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 54 ล้านดอลลาร์สหรัฐ
ทำเงิน: 130.4 ล้านดอลลาร์สหรัฐ
ฉัน, เธอและเกลอแสบนายดูพรี (อังกฤษ: You, Me, and Dupree) เป็นภาพยนตร์คอมเมดี้สัญชาติอเมริกันที่ออกฉายในปี ค.ศ. 2006 กำกับโดย แอนโทนี รุสโซ และ โจ รุสโซ และเขียนบทโดย ไมเคิล เลเซีร์ นำแสดงโดย โอเวน วิลสัน, เคต ฮัดสัน, แม็ตต์ ดิลลอน, เซท โรเกน, อแมนด้า เดทเมอร์, ทอดด์ สแตชวิก และ ไมเคิล ดักลาส
ภาพยนตร์เรื่องนี้เกี่ยวกับคู่บ่าวสาว คาร์ล และ มอลลี่ ปีเตอร์สัน (แม็ตต์ ดิลลอน และ เคต ฮัดสัน) หลังจากที่ทั้งสองแต่งงานกันเพื่อนเจ้าบ่าวและเพื่อนสนิทของคาร์ลคือแรนดอล์ฟ "แรนดี้" ดูปรี (โอเวน วิลสัน) ที่กำลังตกงานและทั้งคู่ยอมให้เขาย้ายเข้าบ้านมา บ็อบทอมป์สัน (ไมเคิล ดักลาส) พ่อผู้ปกป้องดูปรีที่ไม่ค่อยชอบคาร์ลและต่อต้านลูกเขยเขา
นักแสดง

โอเวน วิลสัน รับบท แรนโดล์ฟ "แรนดี" ดูปรี
เคต ฮัดสัน รับบท มอลลี่ ทอมป์สัน ปีเตอร์สัน
แม็ตต์ ดิลลอน รับบท คาร์ล ปีเตอร์สัน
ไมเคิล ดักลาส รับบท บ๊อบ ทอมป์สัน
เซท โรเกน รับบท นีล
อแมนด้า เดทเมอร์ รับบท แอนนี
ราล์ฟ ทิง รับบท โทชิ
ทอดด์ สแตชวิก รับบท โทนี
บิล ฮาเดอร์ รับบท มาร์ก
แลนซ์ อาร์มสตรอง รับบท ตัวเขาเอง
บิลลี การ์เดลล์ รับบท ช่างตัดผม
แฮร์รี่ ดีน สแตนตัน รับบท เคอร์รี
แพท ครอว์ฟอร์ด บราวน์ รับบท ป้าเคธี
ซิดนี่ เอส. ลอูเฟา รับบท พาโก
แหล่งข้อมูลอื่น

ฉัน, เธอและเกลอแสบนายดูพรี ที่อินเทอร์เน็ตมูวีเดตาเบส
ฉัน, เธอและเกลอแสบนายดูพรี ที่บ็อกซ์ออฟฟิศโมโจ
| ด ค กแอนโทนี และโจ รุสโซ |
| --- | --- |
กำกับภาพยนตร์:  แผนปล้นเซ่อ เอ๋อยกก๊วน (2002)  ฉัน, เธอและเกลอแสบนายดูพรี (2006)  กัปตันอเมริกา: มัจจุราชอหังการ (2014)  กัปตันอเมริกา: ศึกฮีโร่ระห่ำโลก (2016)  อเวนเจอร์ส: มหาสงครามล้างจักรวาล (2018)  อเวนเจอร์ส: เผด็จศึก (2019)  เชอร์รี่ (2021)  เดอะเกรย์แมน: ล่องหนฆ่า (2022) 
เขียนบทภาพยนตร์:  แผนปล้นเซ่อ เอ๋อยกก๊วน (2002)  คนระห่ำภารกิจเดือด (2020)  คนระห่ำภารกิจเดือด 2 (2023) 
อำนวยการสร้าง:  21 บริดจส์: เผด็จศึกยึดนิวยอร์ก (2019)  ซือเจ๊ทะลุมัลติเวิร์ส (2022)
ฌอน แอสติน

| ฌอน แอสติน |
| --- | --- |
Astin at UIUC, 2009
สารนิเทศภูมิหลัง
เกิด:  (1971-02-25) 25 กุมภาพันธ์ ค.ศ. 1971 (53 ปี) ฌอน แพตริก ดู๊ก แซนทาโมนิกา รัฐแคลิฟอร์เนีย สหรัฐอเมริกา
คู่สมรส: Christine Harrell (สมรส 1992)
อาชีพ: นักแสดง ผู้กำกับ โปรดิวเซอร์
ปีที่แสดง: 1985–ปัจจุบัน
ฌอน แอสติน (อังกฤษ: Sean Astin) เกิดเมื่อวันที่ 25 กุมภาพันธ์ ค.ศ. 1971 เป็นนักแสดง ผู้กำกับ และโปรดิวเซอร์ ชาวอเมริกัน เป็นที่รู้จักในบทบาท ไมกีย์ วอลช์ ใน The Goonies, บทกับชื่อเรื่อง ใน Rudy, และบทแซมไวส์ แกมจี ในภาพยนตร์ไตรภาค Lord of the Rings ด้านงานทางโทรทัศน์เขารับบทเป็น ลินน์ แม็กกิล ในฤดูกาลที่ 5 ของซีรีส์ 24
งูเส้นด้ายบาร์เบโดส

| งูเส้นด้ายบาร์เบโดส |
| --- | --- |

งูเส้นด้ายบาร์เบโดสโตเต็มวัยบนเหรียญ 25 เซนต์สหรัฐ
สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลื้อยคลาน Reptilia
อันดับ:: กิ้งก่าและงู Squamata
อันดับย่อย:: Serpentes Serpentes
วงศ์:: วงศ์งูเส้นด้าย Leptotyphlopidae
สกุล:: Tetracheilostoma Tetracheilostoma Hedges, 2008
สปีชีส์:: Tetracheilostoma carlae
ชื่อทวินาม
Tetracheilostoma carlae Hedges, 2008

ชื่อพ้อง
 Leptotyphlops carlae  Hedges, 2008  Tetracheilostoma carlae  — Adalsteinsson et al., 2009  Leptotyphlops carlae  — Lillywhite, 2014  Tetracheilostoma carlae  — Wallach et al., 2014
งูเส้นด้ายบาร์เบโดส (อังกฤษ: Barbados threadsnake; ชื่อวิทยาศาสตร์: Tetracheilostoma carlae) เป็นงูเส้นด้ายตาบอดสปีชีส์หนึ่งในวงศ์  Leptotyphlopidae เป็นงูขนาดเล็กที่สุดในโลก พบเฉพาะในเกาะในแคริบเบียนของประเทศบาร์เบโดส
อนุกรมวิธานและศัพทมูล

งูชนิดนี้ได้รับการบรรยายและระบุแยกตัวเป็นสปีชีส์ในปี ค.ศ. 2008 โดย เอส. แบลร์ เฮดเจส (S. Blair Hedges) นักชีววิทยาจากมหาวิทยาลัยเพนซิลเวเนียสเตต เฮดเจสตั้งชื่อเป็นเกียรติแก่ภรรยาของเขา คาร์ลา แอนน์ เฮสซ์ (Carla Ann Hass) นักวิทยาสัตว์เลื้อยคลานและสัตว์สะเทินน้ำสะเทินบก ผู้เป็นส่วนหนึ่งของทีมสำรวจ ตัวอย่างของงูชนิดนี้อยู่ในชุดสะสมอ้างอิงในพิพิธภัณฑ์ประวัติศาสตร์ธรรมชาติลอนดอนและในพิพิธภัณฑ์ในรัฐแคลิฟอร์เนีย แต่ถูกระบุผิดเป็นชนิดที่พบในมาร์ตีนิกซึ่งเป็นเกาะในแคริบเบียนเกาะอื่นเท่านั้น
เมื่อตีพิมพ์ในเดือนสิงหาคม ค.ศ. 2008 L. carlae ถูกระบุว่าเป็นงูที่มีขนาดเล็กที่สุดในโลก ตัวอย่างทางวิทยาศาสตร์แรกที่จับโดยทีมวิจัยพบใต้ก้อนหินในป่า งูเป็นความคิดเกี่ยวกับความใกล้เคียงของขีดจำกัดต่ำสุดของขนาดที่กำหนดด้วยการคัดสรรทางธรรมชาติ ดังนั้น งูเด็กต้องการที่จะไปถึงขนาดเล็กที่สุดเพื่อให้เหมาะสมกับการหาอาหาร
ลักษณะ

ความยาวโดยเฉลี่ยของ Leptotyphlops carlae ที่โตเต็มที่ประมาณ 10 ซม. (4 นิ้ว) ตัวอย่างขนาดใหญ่ที่สุดที่พบวัดได้ 10.4 ซม. (4.09 นิ้ว) อาจกล่าวได้ว่างูเป็นเหมือนดัง "เส้นสปาเก็ตตี้ผอมๆ" รูปบนแสดงถึงงู L. carlae บนเหรียญ 25 เซ็นต์ที่มีเส้นผ่าศูนย์กลาง 24.26 มม. (0.955 นิ้ว) ชนิดตัวอย่างมีน้ำหนัก 0.6 กรัม
คาดกันว่าอาหารหลักของ L. carlae คือปลวก มด และหนอน งูเส้นด้ายออกลูกเป็นไข่ ตัวเมียจะวางไข่ครั้งละ 1 ฟอง ซึ่งไข่จะมีขนาดใหญ่มากเมื่อเทียบกับขนาดตัว ลูกงูที่ฟักออกมาจะมีความยาวเป็นครึ่งหนึ่งของแม่
สปีชีส์ของงูขนาดเล็ก เช่น L. carlae จะมีลูกงูเกิดใหม่ที่มีขนาดใหญ่มากเมื่อเทียบสัดส่วนกับงูที่โตเต็มที่เมื่อเปรียบเทียบกับสปีชีส์ของงูขนาดใหญ่ ตามลักษณะทางชีววิทยานี้ งูที่มีขนาดเล็กมากๆ มีแนวโน้มว่าจะมีลูกงูที่มีสัดส่วนใหญ่โตมหาศาลเมื่อเทียบกับงูที่โตเต็มที่ เมื่อเปรียบเทียบกับงูชนิดอื่น งูตัวเล็กๆจะวางไข่เพียงฟองเดียว ซึ่งไข่จะมีขนาดใหญ่มากเมื่อเทียบกับขนาดตัวของแม่งู ซึ่งอาจแสดงให้เห็นว่า มีขีดจำกัดของขนาดสำหรับงูที่มีอัตราการรอดต่ำ ที่เกิดจากสรีรวิทยาภายใน หรือเหตุผลในการแข่งขันภายนอก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Tetracheilostoma carlae.
| --- | --- |
การแยกแยะหน่วยอนุกรมวิธาน:  Wikidata: Q310908  Wikispecies: Tetracheilostoma carlae  EoL: 10518895  GBIF: 8246034  iNaturalist: 113924  ITIS: 1107600  IUCN: 203637  NCBI: 711340 
ขนาดของแม่งูและลูกงูที่ฟักจากไข่ของชนิดงูที่มีขนาดใหญ่ (ซ้าย) เปรียบเทียบกับชนิดงูขนาดเล็ก เช่น L. carlae (ขวา)
ฌอน ริงโกลด์

| ฌอน ริงโกลด์ |
| --- | --- |
ริงโกลด์ใน ค.ศ. 2016
เกิด:  (1977-11-03) พฤศจิกายน 3, 1977 (47 ปี) Rockaway Beach, Queens, นิวยอร์ก, สหรัฐ
อาชีพ: นักแสดง
ปีปฏิบัติงาน: 1998-ปัจจุบัน
เว็บไซต์: https://www.seanringgold.com
ฌอน ริงโกลด์ (อังกฤษ: Sean Ringgold; เกิด 3 พฤศจิกายน พ.ศ. 2520) เป็นนักแสดงชาวอเมริกันและอดีตบอดีการ์ด เขามีชื่อเสียงจากการรับบท ฌอน อีแวนส์ ในละครกลางวันช่องเอบีซีเรื่อง วันไลฟ์ทูลิฟ และรับบทเป็น ซูจ ไนท์ ในเรื่อง โนทอเรียสซึ่งเป็นชีวประวัติของเดอะโนทอเรียสบีไอจี นอกจากนี้เขายังมีงานแสดงในภาพยนตร์เรื่อง อเมริกันแกงสเตอร์ และ สเมิร์ฟส์ ก่อนหน้านี้เขามีส่วนร่วมในละครชุดทางโทรทัศน์ยอดนิยมหลายเรื่องเช่น ละครโทรทัศน์ของซีดับบลิวเรื่อง แสบใสไฮโซ และ อักลีเพร็ตตี ริงโกลด์ยังมีบทบาทเด่นในเรื่อง ออเรนจ์อิสเดอะนิวแบล็ก, บิลเลียนส์, ซีรีส์เน็ตฟลิกซ์เรื่อง ลู้ก เคจ โดยแสดงเป็นนักเลงแก้งค์ชูการ์ และแสดงเป็นเจ้าหน้าที่ราชทัณฑ์ ฮิวอี้ คอร์เนลล์ ในละครเอบีซีเรื่อง ฟอร์ไลฟ์